Shfaqet seria e fundit e sagës kinematografike të Herri Poterit
Mijëra njerëz anembanë botës po ndjekin në kinema serinë e fundit të këtij filmi.
Filmi” Harri Poter dhe Shenjtët e vdekshëm, pjesa e dytë” shënoi dhe episodin final të kësaj sage të famshme kinematografike. Mijëra adhurues mbushën kinematë anembanë botës për të parë për herë të fundit botën magjike të krijuar nga shkrimtarja britanike J.K Rowling. Filmi”Harri Potter, Shenjtërit e Vdekshëm, pjesa 2” paraqet betejën e fundit të Herrit me Voldemortin, magjistarin më të djallëzuar e të rrezikshëm. Kjo është seria përmbyllëse e ciklit epik, që ofron efekte speciale dhe një rrëfim emocional. Seritë e Herri Poterit kanë përfshirë planetin. Miliarda njerëz kanë lexuar librat dhe shumë prej tyre kanë vendosur që të shohin udhëtimin final të Harry Poterit në ekranin e gjerë në teknologji 3 dimensionale. Filmi u shfaq së pari në Londër. 8 mijë njerëz zbritën në sheshin Trafalgar për të përshëndetur karakteret e portretizuara nga aktorët e tyre të dashur, të cilët ishin aty për të marrë përshëndetjet e fundit. J.K Rowling, krijuesja e Harry Poterit, falenderoi aktorët. Ky ishte një udhëtim emocional për ata që iu dhanë jetë heronjve të Rowlingut. Ema Watson interpreton Hermionën. Ajo nuk është e vetmja. Një brez i tërë i ka ndjekur karakteret duke u rritur në sytë e tyre. Të rinj anembanë botës janë rritur sëbashku me ta. Në premierën e filmit në Uashington, qindra adhurues prisnin në rradhë për të parë kapitullin final të magjistarëve të rinj. Ata mendonin për ndikimin e Harri Poterit në jetët e tyre. Dhe prindërit janë disi të trishtuar. Filmi i parë me regji të Kris Kolombus, u realizua në vitin 2001. Temat e dashurisë, besimit, dhe besnikërisë janë në filmin e fundit të Harri Poterit. Duke folur për herë të fundit përpara shfaqjes së tij, Daniel Radclif, personifikimi i Harri Poterit për gjithë këto vjet, iu dha këtë mesazh adhuruesve të tij. Një mesazh ky nga një magjistar i famshëm i cili na ka mësuar ne të gjithëve të besojmë se çdo gjë është e mundur dhe se kurrë nuk duhet të dorëzohesh.